જાતીય આવેગ પર કાબૂ ના ધરાવતા ભારતીય મેલ્સ માટે કેમ ખાસ વિચારણા નથી થતી? એસોલ્ટ, એબ્યૂઝ કે રેપ કરનારમાંથી ઘણા પ્યોર ક્રિમિનલ માઇન્ડ હોઈ શકે છે, પણ બધા નહીં. આઇટમ સોંગ, રોઝ વગેરે ડે ‘ને સેક્સ એજ્યુકેશન થકી ક્રાંતિ કરીશું? વિદેશમાં સેક્સ એજ્યુકેશન/કન્સલ્ટેશન દરમિયાન કેટલા જાતીય ગુના થાય છે એ આપણને ખબર છે? ડાન્સ-બારમાં લાખો ‘ને પ્રાઇવેટ એડલ્ટ પાર્ટીઓમાં કરોડો વહી જાય છે ત્યારે સમાજે પોતે વિચારવું રહ્યું કે બ્રહ્મચર્ય ‘ને ચારિત્ર્યની મર્યાદિત તેમ જ દંભી વાતો હવે ઓફ કરવી કે એડિટ કરવી. વિજ્ઞાનની મદદથી સંશોધન થવું જોઈએ કે જાતીય આવેગનું સ્વસ્થ નિયમન કેવી રીતે કરી શકાય. દારૃ ‘ને માંસ જો સ્વીકાર્ય હોય તો સેક્સ કેમ નહીં? શૅર બજારના નામે ‘સારા’ ઘરમાં કર્મની દૃષ્ટિએ અધમ કર્મ એવો જુગાર ખેલાય એ ધર્મના વડાઓને પાલવે છે તો એમણે સેક્સ અંગેની એમની નીતિ અંગે પણ ફરી વિચારણા કરવી જોઈએ. આસારામ હાય હાય ‘ને ગુરમીત રામ રહીમ ઇટીસી હાય હાય, પરંતુ પશ્ચિમી સંસ્કૃતિની જેમ જ્યાં ‘ને ત્યાં બ્રા ‘ને જાંગિયાની જાહેરાત કરતા મહાકાય હોર્ડિંગ હોય ‘ને એમાં પણ શારીરિક રીતે ‘બ્યુટી પેજન્ટ’ પ્રકારની સ્પર્ધાના માનદંડ મુજબની મહિલાઓ દેખાય તો એનાં પરિણામ બ્યુટીફૂલ ના જ આવે. અમે ગમે તેવાં કપડાં પહેરીએ એમાં તમારે શું? એવી લાગણીશીલ ચીસો પાડતાં પહેલાં સ્ત્રીઓએ મનોવિજ્ઞાનની મદદથી તેવાં કપડાંની સામાન્ય પુખ્ત નર પર શું અસર થાય એ તપાસવું જોઈએ. અરે, પુખ્ત ના થયો હોય તેવા બોય પર સેક્સ્યુઅલ ‘દૃશ્યમ’ની શું અસર થાય છે એ આપણે કદી તપાસ્યું છે? મૂળ વાત સમસ્ત વિશ્વની છે. મુખ્ય મુદ્દો સ્ત્રી-પુરુષ બંનેએ ભેગાં મળીને સમજવાનો છે.